(návrh)

**ZÁKON**

z ... 2022,

**ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov sa mení a dopĺňa takto:**

1. V § 1 ods. 1 písm. a) sa za slová „v pracovnoprávnom vzťahu“ vkladajú slová „a v inom obdobnom vzťahu“.
2. V § 1 ods. 1 písm. c) sa vypúšťajú slová „protispoločenskej činnosti“.
3. V § 1 ods. 3 sa vypúšťajú slová „obchodného tajomstva,“.
4. § 1 sa dopĺňa odsekmi 4 a 5, ktoré znejú:

„(4) Tento zákon sa vzťahuje aj na poskytnutie ochrany fyzickej osobe, ktorá zverejnila informácie o protispoločenskej činnosti z dôvodu, že

1. urobila oznámenie prostredníctvom vnútorného systému preverovania oznámení a nebola oboznámená so stavom preverovania alebo s výsledkom preverenia podľa § 10 ods. 7, alebo neboli prijaté vhodné opatrenia podľa § 10 ods. 7 a následne urobila takéto oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,
2. urobila oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,
3. je dôvodná obava, že protispoločenská činnosť môže predstavovať bezprostredné alebo zjavné ohrozenie verejného záujmu, alebo
4. je dôvodná obava, že v prípade urobenia oznámenia orgánu príslušnému na prijatie oznámenia by jej hrozil postih alebo vzhľadom na konkrétne okolnosti prípadu hrozí, že orgány na prijatie oznámenia nezabezpečia nestranné a nezávislé preverenie skutočností uvedených v oznámení.

(5) Ochrana podľa tohto zákona sa poskytuje aj

* + 1. blízkej osobe oznamovateľa, ktorá bola postihnutá v súvislosti s oznámením,
		2. fyzickej osobe – podnikateľovi alebo právnickej osobe, ktorú oznamovateľ ovláda, v ktorej má účasť, v ktorej vykonáva funkciu člena orgánu právnickej osoby, alebo pre ktorú vykonáva pracovnú činnosť a táto osoba bola postihnutá v súvislosti s oznámením,
		3. osobe, ktorá oznamovateľovi poskytla pomoc v súvislosti s oznámením, alebo
		 inej osobe, ktorá bola postihnutá v súvislosti s oznámením, a
		4. zodpovednej osobe podľa § 10 ods. 1 alebo osobe, ktorá sa podieľa na plnení úloh zodpovednej osoby podľa § 10 ods.1, ktorá bola postihnutá v súvislosti s plnením svojich úloh podľa tohto zákona.“.
1. V § 2 písmeno a) znie:

„a) oznamovateľom fyzická osoba, ktorá v dobrej viere urobí oznámenie orgánu príslušnému na prijatie oznámenia alebo zamestnávateľovi; za oznamovateľa sa považuje aj fyzická osoba,

1. ktorá v dobrej viere urobí oznámenie a jej pracovnoprávny vzťah alebo iný obdobný vzťah sa skončil, ak sa dozvedela informácie o protispoločenskej činnosti počas trvania tohto pracovnoprávneho vzťahu alebo iného obdobného vzťahu,
2. ktorá v dobrej viere urobí oznámenie a jej pracovnoprávny vzťah alebo iný obdobný vzťah ešte nevznikol, ak sa dozvedela informácie o protispoločenskej činnosti počas výberového konania alebo v rámci predzmluvných vzťahov,
3. ktorá v dobrej viere urobila oznámenie anonymne a jej totožnosť bola odhalená,
4. ktorá v dobrej viere zverejnila informácie počas trvania pracovnoprávneho vzťahu alebo iného obdobného vzťahu podľa § 1 ods. 4,“.
5. V § 2 písm. b) sa slová „výkonom svojho zamestnania, povolania, postavenia alebo funkcie alebo v súvislosti s činnosťou vo verejnom záujme“ nahrádzajú slovami „pracovnoprávnym vzťahom alebo iným obdobným vzťahom“.
6. V § 2 písm. d) prvý bod znie:

„1. trestné činy podľa § 168, § 170, § 170b, § 177, § 212, § 213, § 217, § 221, § 226, § 233a, § 237 až 240, § 243, § 243a, § 247, § 247d, § 251a, § 252 až 254, § 261 až 263, § 266 až 268, § 271, § 278a, § 283, § 299a, § 302, § 305, § 326 až 327a, § 328 až 336b, § 336d, § 348 § 352a a § 374 Trestného zákona,“.

1. V § 2 písm. d) druhom bode sa slovo „tri“ nahrádza slovom „dva“.
2. V § 2 písm. e) sa slová „obdobný pracovný vzťah“ nahrádzajú slovami „dohody o prácach vykonávaných mimo pracovného pomeru“.
3. V§ 2 sa za písmeno e) vkladajú nové písmená f) až i), ktoré znejú:

„f) iným obdobným vzťahom najmä činnosť samostatne zárobkovo činnej osoby, absolventská prax, aktivačná činnosť, výkon práv súvisiacich s účasťou, správou alebo riadením v právnickej osobe, činnosť osoby vykonávajúcej funkciu člena orgánu právnickej osoby, dobrovoľnícka činnosť, odborná prax alebo výkon práv a povinností vyplývajúcich zo zmluvy, ktorej predmetom je dodanie tovaru, uskutočnenie stavebných prác alebo poskytnutie služby,

g) orgánom príslušným na prijatie oznámenia úrad, prokuratúra a správny orgán,

h) správnym orgánom orgán, ktorý je príslušný na konanie o správnom delikte, ktorý je závažnou protispoločenskou činnosťou podľa § 2 písm. d) bod 3 a 4,

i) dotknutou osobou fyzická alebo právnická osoba proti ktorej oznámenie smeruje,“.

Doterajšie písmená f) až h) sa označujú ako písmená j) až l).

1. Za § 2 sa vkladá § 2a, ktorý znie:

„**§ 2a**

(1) Ustanovenia § 3 až 8 a § 12 sa vzťahujú výlučne na oznamovateľa v pracovnoprávnom vzťahu podľa § 2 písm. e).

(2) Ustanovenia § 12 sa vzťahujú aj na osobu podľa § 1 ods. 5.

(3) Oznamovateľ v inom obdobnom vzťahu je chránený týmto zákonom v rozsahu zákazu akýchkoľvek postihov v súvislosti s urobením oznámenia prostredníctvom vnútorného systému oznamovania podľa § 10, oznámením orgánu príslušnému na prijatie oznámenia alebo inému príslušnému orgánu podľa osobitného predpisu.“.

1. V § 4 ods. 3 sa slovo „mu“ nahrádza slovami „oznamovateľovi a úradu“.
2. V § 5 ods. 1 sa slová „orgánu, ktorý je príslušný na konanie o správnom delikte (ďalej len „správny orgán“)“ nahrádzajú slovami „správnemu orgánu“.
3. V § 6 ods. 3 sa za slovo „oznamovateľovi“ vkladajú slová „a úradu“.
4. V § 9 ods. 2 sa na konci pripájajú tieto slová: „písm. b)“.
5. V § 9 ods. 3 sa na konci prvej vety pripájajú tieto slová: „alebo ak sa toto oznámenie nedoručovalo, odo dňa kedy nastala skutočnosť podľa odseku 1“.
6. V § 9 ods. 5 sa za slovo „zohľadní“ vkladá slovo „najmä“.
7. V § 9 sa vkladá nový odsek 8, ktorý znie:

„(8) Ustanovenia tohto paragrafu sa primerane vzťahujú aj na oznamovateľa v inom obdobnom vzťahu, ktorý urobil kvalifikované oznámenie a podal žiadosť o poskytnutie odmeny.“.

Doterajší odsek 8 sa označuje ako odsek 9.

1. V § 10 odsek 1 znie:

„(1) Zamestnávateľ, ktorý zamestnáva najmenej 50 zamestnancov, a zamestnávateľ, ktorý je orgánom verejnej moci, ktorý zamestnáva najmenej 5 zamestnancov, je povinný určiť organizačnú zložku alebo osobu v rámci svojej organizácie, ktorá plní úlohy zamestnávateľa podľa odsekov 4 až 7 a § 11 ods. 1 (ďalej len „zodpovedná osoba“). Na základe zmluvy so zamestnávateľom, môže v zamestnávateľovom mene prijímanie a potvrdenie oznámení vykonávať aj iná osoba, ktorá nie je jeho zamestnancom. Osoba podľa predchádzajúcej vety môže vykonávať aj preverovanie oznámení v mene zamestnávateľa, ktorý nie je orgánom verejnej moci a ktorý zamestnáva menej ako 250 zamestnancov; tým nie je dotknutá povinnosť podľa prvej vety. Zodpovedná osoba musí mať odborné predpoklady na plnenie úloh podľa tohto zákona. V obci a vo vyššom územnom celku je zodpovednou osobou hlavný kontrolór. Obce, ktoré majú menej ako 1 000 obyvateľov na základe posledného sčítania obyvateľov, domov a bytov nie sú povinné vykonávať vnútorný systém preverovania oznámení podľa tohto zákona.“.

1. V § 10 ods. 4 sa za prvú vetu vkladá nová druhá veta, ktorá znie: „Ak sa oznámenie môže urobiť ústne, oznamovateľ môže požiadať o osobné stretnutie v primeranej lehote.“ a v poslednej vete sa za slová „sprístupniť informácie o“ vkladajú slová „postupoch urobenia oznámenia orgánu príslušnému na prijatie oznámenia, o možnostiach ochrany podľa § 3, § 5 a § 12 a o“.
2. V § 10 ods. 5 sa za prvú vetu vkladá nová druhá veta, ktorá znie: „Zamestnávateľ podľa odseku 1 potvrdí prijatie oznámenia do 7 dní od jeho prijatia.“.
3. V § 10 odseky 6 a 7 znejú:

„(6) Zamestnávateľ podľa odseku 1 je povinný pri prijímaní, preverovaní a evidencii oznámení zachovávať mlčanlivosť o totožnosti oznamovateľa a totožnosti dotknutej osoby. Na poskytnutie informácie o totožnosti oznamovateľa je potrebný jeho písomný súhlas. Týmto odsekom nie je dotknutá povinnosť poskytnúť informácie o totožnosti oznamovateľa a dotknutej osoby na účely trestného konania alebo konania o správnom delikte podľa osobitných predpisov.7)

(7) Zamestnávateľ podľa odseku 1 je povinný oznámiť oznamovateľovi výsledok preverenia oznámenia a opatrenia, ak sa prijali na základe preverenia oznámenia, do desiatich dní od preverenia oznámenia. Ak výsledkom preverenia oznámenia je postúpenie veci na vybavenie podľa Trestného poriadku alebo osobitných predpisov, zamestnávateľ podľa odseku 1 je povinný o tejto skutočnosti vopred informovať oznamovateľa; to neplatí ak by informovaním oznamovateľa mohlo byť zmarené prešetrenie oznámenia. Zamestnávateľ podľa odseku 1 je povinný vyžiadať si výsledok vybavenia v rozsahu, ako to umožňuje osobitný predpis a do desiatich dní od doručenia tohto výsledku s ním oboznámiť oznamovateľa.“.

1. V § 10 ods. 8 písm. c) sa za slovo „oznamovateľa“ vkladajú slová „a totožnosti dotknutej osoby“.
2. V § 10 sa ods. 8 dopĺňa písmenami g) a h), ktoré znejú:

„g) prijímaní opatrení na odstránenie nedostatkov zistených pri preverovaní oznámení a o komunikácii s oznamovateľom vo veci týchto opatrení,

h) prijímaní opatrení proti bráneniu v oznamovaní.“.

1. § 10 sa dopĺňa odsekom 9, ktorý znie:

„(9) Zamestnávateľ podľa odseku 1 je povinný prijať opatrenie voči zamestnancovi, ktorý bráni urobeniu oznámenia alebo vedeniu evidencie oznámení.“.

1. V § 11 ods. 1 úvodnej vete sa vypúšťa slovo „najmenej“ a za slovo „evidenciu“ sa vkladá slovo „všetkých“.
2. V § 11 ods. 1 písm. b) sa na konci pripájajú tieto slová: „ak nejde o anonymného oznamovateľa,“.
3. V § 12 ods. 2 sa slovo „potvrdenie“ nahrádza slovom „rozhodnutie“.
4. V § 12 ods. 3 sa slovo „potvrdení“ nahrádza slovom „rozhodnutí“.
5. V § 12 ods. 4 až 6 sa slovo „potvrdenia“ nahrádza slovom „rozhodnutia“.
6. V § 12 ods. 7 prvá veta znie: „Úrad bezodkladne pozastaví aj účinnosť pracovnoprávneho úkonu urobeného voči fyzickej osobe, ktorá zverejnila informácie o protispoločenskej činnosti z dôvodov podľa § 1 ods. 4.“.
7. V § 12 ods. 8 sa slová „blízku osobu oznamovateľa, na zodpovednú osobu a na zamestnancov, ktorí sa podieľajú na plnení úloh zodpovednej osoby“ nahrádzajú slovami „osoby podľa § 1 ods. 5“.
8. V § 13 ods. 6 písm. c) druhý bod znie:

„2. spôsob, akým sa zamestnávateľ alebo osoba, proti ktorej oznámenie smeruje, správala k oznamovateľovi v čase po podaní oznámenia a“.

1. V § 13 ods. 6 písm. d) sa slovo „zamestnanca“ nahrádza slovom „oznamovateľa“.
2. V § 13 sa za odsek 13 vkladá nový odsek 14, ktorý znie:

„(14) Úrad predkladá Európskej komisii každoročne správu za predchádzajúci rok, ktorá obsahuje

1. počet oznámení, ktoré prijali orgány príslušné na prijatie oznámenia,
2. počet trestných konaní a konaní o správnom delikte, ktoré sa začali na základe oznámení podľa písmena a) a ich výsledok,
3. odhadovanú škodu, ak sa zistila, a sumy navrátené na základe preverovaní, trestných konaní alebo konaní o správnom delikte súvisiace s urobenými oznámeniami.“.

Doterajšie odseky 14 až 16 sa označujú ako odseky 15 až 17.

1. V § 13 ods. 17 sa slová „odseku 15“ nahrádzajú slovami „odseku 16“.
2. § 13 sa dopĺňa odsekom 18, ktorý znie:

„(18) Úrad je povinný pri plnení svojich úloh zachovávať mlčanlivosť o totožnosti oznamovateľa; to neplatí, ak oznamovateľ poskytne písomný súhlas s poskytnutím informácií o jeho totožnosti alebo ak ide o postúpenie oznámenia príslušnému orgánu. Rovnako je úrad povinný zachovávať mlčanlivosť o totožnosti dotknutej osoby do skončenia prešetrenia oznámenia príslušným orgánom; to neplatí, ak ide o postúpenie oznámenia príslušnému orgánu. Pri informovaní verejnosti sa primerane použije Trestný poriadok.“.

1. V § 14 ods. 9 sa vypúšťajú slová „Slovenskej republiky“.
2. V § 18 odsek 1 znie:

„(1) Priestupku sa dopustí ten, kto

a) hrozí postihom, pokúsi sa o postih alebo postihne oznamovateľa v súvislosti s urobením oznámenia,

b) poruší povinnosť zachovávať mlčanlivosť o totožnosti oznamovateľa alebo o totožnosti dotknutej osoby, alebo

c)sa pokúša zabrániťalebobráni urobeniu oznámenia.“.

1. V § 18 ods. 2 sa suma „2 000 eur“ nahrádza sumou „6 000 eur“ a na konci sa pripája táto veta: „Ten, kto sa za posledné dva roky dopustí konania podľa odseku 1 opakovane, môže mu úrad uložiť pokutu až do výšky 12 000 eur.“.
2. V § 19 odseky 1 a 2 znejú:

„(1) Úrad môže uložiť pokutu do 30 000 eur zamestnávateľovi podľa § 10 ods. 1, ktorý

a) neprijal opatrenia na odstránenie nedostatkov zistených pri kontrole plnenia povinností podľa § 10 ods. 7 až 9 alebo § 11, alebo

b) nepredložil úradu písomnú správu o opatreniach prijatých na odstránenie zistených nedostatkov8) pri plnení povinností podľa § 10 ods. 7 až 9 alebo § 11 a príčin ich vzniku.

(2) Úrad môže uložiť pokutu až do výšky 50 000 eur zamestnávateľovi, ktorý nie je orgánom verejnej moci a zamestnáva najmenej 50 zamestnancov a menej ako 250 zamestnancov a zamestnávateľovi, ktorý je orgánom verejnej moci a zamestnáva najmenej 5 zamestnancov a menej ako 250 zamestnancov, ktorý poruší niektorú z povinností podľa § 10 ods. 1 až 6.“.

1. V § 19 sa za odsek 2 vkladajú nové odseky 3 až 5, ktoré znejú:

„(3) Úrad môže uložiť pokutu do výšky 100 000 eur zamestnávateľovi, ktorý urobí voči oznamovateľovi pracovnoprávny úkon bez súhlasu úradu, ak sa súhlas vyžaduje, hrozí postihom oznamovateľovi, pokúsi sa o postih alebo postihne oznamovateľa v súvislosti s podaním oznámenia alebo zamestnávateľovi podľa § 10 ods. 1, ktorý zamestnáva najmenej 250 zamestnancov, ktorý poruší niektorú z povinností podľa § 10 ods. 1 až 6.

(4) Úrad môže pri opakovanom porušení povinností podľa § 10 a 11 do dvoch rokov od ich spáchania zvýšiť pokutu až na dvojnásobok.

(5) Úrad pri ukladaní pokuty prihliada na počet zamestnancov zamestnávateľa, závažnosť, spôsob, trvanie a následky protiprávneho konania a prihliadne aj na opakované porušenie povinnosti a na to, že sa týmto konaním alebo opomenutím konania porušili viaceré povinnosti.“.

Doterajšie odseky 3 a 4 sa označujú ako odseky 6 a 7.

1. V § 20 ods. 2 sa slová „urobením oznámenia“ nahrádzajú slovom „oznámením“.
2. § 22 sa dopĺňa odsekom 4, ktorý znie:

„(4) Orgán príslušný na prijatie oznámenia bezodkladne oznamovateľovi potvrdí prijatie oznámenia; to neplatí, ak oznamovateľ uvedie, že na potvrdení prijatia oznámenia netrvá. Orgán príslušný na prijatie oznámenia nepotvrdí prijatie oznámenia, ak sa dôvodne domnieva, že potvrdenie prijatia oznámenia môže ohroziť ochranu totožnosti oznamovateľa.“.

1. § 22 sa dopĺňa odsekom 5, ktorý znie:

„(5) Orgán príslušný na prijatie oznámenia v stručnej a zrozumiteľnej podobe v časti dostupnej z titulnej stránky svojho webového sídla uvedie

1. elektronickú adresu, poštovú adresu a telefónne číslo pre urobenie oznámenia,
2. postup prijímania a preverovania oznámenia a opatrenia, ktoré prijímajú v nadväznosti na oznámenie,
3. prostriedky nápravy a postupy na ochranu pred pracovnoprávnymi úkonmi bez súhlasu úradu, ak sa súhlas vyžaduje, alebo iným postihom oznamovateľa, informácie na koho sa obrátiť, ako postupovať v konkrétnej situácii, kontaktné údaje úradu na účel poskytnutia poradenstva podľa § 13 ods. 6 písm. g),
4. poučenie o podmienkach, za ktorých sa na oznamovateľa vzťahuje § 1 ods. 3 a 4,
5. podmienky poskytnutia ochrany podľa tohto zákona,
6. informácie o spracúvaní osobných údajov podľa podľa osobitného predpisu.17a)“.

Poznámka pod čiarou k odkazu 17a znie:

„17a) § 60 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

čl. 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016).“.

1. V § 24 ods. 2 sa slovo „potvrdenia“ nahrádza slovom „rozhodnutia“ a slová „§ 26“ sa nahrádzajú slovami „§ 24 až 25a“.
2. Za § 25 sa vkladajú § 25a a 25b, ktoré vrátane nadpisov znejú:

„**§ 25a**

**Prechodné ustanovenie k úpravám účinným od 1. apríla 2023**

(1) Prvú správu podľa § 13 ods. 14 za obdobie od zriadenia úradu do 31. marca 2023 predloží úrad Európskej komisii do 30. júna 2023.

(2) Ak sa v doterajších právnych predpisoch používa pojem „Úrad na ochranu oznamovateľov protispoločenskej činnosti“ vo všetkých gramatických tvaroch, rozumie sa tým „Úrad na ochranu oznamovateľov“ v príslušnom gramatickom tvare.

**§ 25b**

**Transpozičné ustanovenie**

Týmto zákonom sa preberajú právne záväzné akty Európskej únie uvedené v prílohe.“.

1. Zákon sa dopĺňa prílohou, ktorá vrátane nadpisu znie:

**„Príloha**

**k zákonu č. 54/2019 Z. z.**

**Zoznam preberaných právne záväzných aktov Európskej únie**

Smernica Európskeho parlamentu a Rady (EÚ) 2019/1937 z 23. októbra 2019 o ochrane osôb, ktoré nahlasujú porušenia práva Únie (Ú. v. EÚ L 305, 26.11. 2019) v znení nariadenia Európskeho parlamentu a Rady (EÚ) 2020/1503 z 7. októbra 2020 (Ú. v. EÚ L 347, 20.10.2022).“.

**Čl. II**

**Zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení zákona č. 451/2008 Z. z., zákona č. 477/2008 Z. z., zákona č. 495/2009 Z. z., zákona č. 332/2011 Z. z., zákona č. 335/2012 Z. z., zákona č. 495/2013 Z. z., zákona č. 307/2014 Z. z., zákona č. 131/2015 Z. z., zákona č. 125/2016 Z. z., zákona č. 377/2016 Z. z., zákona č. 264/2017 Z. z. a zákona č. 54/2019 Z. z. sa mení a dopĺňa takto:**

1. V § 24g ods. 3 sa slová „voči ktorej bola pozastavená účinnosť pracovnoprávneho úkonu“ nahrádzajú slovami „ktorej bola poskytnutá ochrana“.
2. V § 24g ods. 4 sa za slovo „oznamovateľa,“ vkladajú slová „osobu, ktorá oznamovateľovi poskytla pomoc v súvislosti s oznámením, inú osobu, ktorá bola postihnutá v súvislosti s oznámením, “.

**Čl. III**

Tento zákon nadobúda účinnosť 1. apríla 2023 okrem čl. I bodov 19, 24, 25, 43 a 47, ktoré nadobúdajú účinnosť 1. septembra. 2023.